ต่อแถวยาวเหยียด ปิดทอง หลวงพ่อแดง เชื่อด้านแคล้วคลาด โชคลาภ
พุทธศาสนิกชน ที่ศรัทธา ต่อแถวยาวเหยียด ปิดทอง หลวงพ่อแดงวัดมุจลินทร์ จ.กำแพงเพชร เชื่อมีพุทธคุณด้านเมตตามหานิยม ค้าขาย โชคลาภ แคล้วคลาดช่วงค่ำวานนี้ (11 ก.พ.) ผู้สื่อข่าวได้เดินทางไปที่ วัดมุจลินทร์ (บ้านกระโดนเตี้ย) จ.กำแพงเพชร พบพุทธศาสนิกชนกว่าพันคน ต่อแถวยาวเหยียดกว่า 200 เมตร เพื่อร่วมทำบุญปิดทอง หลวงพ่อแดง หรือพระครูวิลาสวชริโสภณ ซึ่งเป็นอดีตเจ้าคณะอำเภอขาณุวรลักษบุรี และอดีดเจ้าอาวาสวัดมุจลินทร์ องค์เก่าที่มรณภาพไปนานกว่า 43 ปี โดยมีอายุ 66 ปี 45 พรรษาโดยเป็นลูกศิษย์ของพระครูวิบูลวชิรธรรม หรือ หลวงพ่อปลอดภัย วัดคฤหบดีสงฆ์ ต.ท่าพุทรา อ.คลองขลุง จ.กำแพงเพชร ที่มีชื่อในเรื่อง แคล้วคลาดปลอดภัย โดยนักเลงสมัยก่อนมีความเชื่อ หากมีผ้ายันต์สีแดง ตะกรุดโทนถักเชือกติดตัวบูชา จะฟันไม่เข้ายิงไม่ออก แคล้วคลาดราวปาฏิหาริย์สำหรับ หลวงพ่อแดง หรือพระครูวิลาสวชริโสภณ ตอนยังมีชีวิตอยู่ ได้เป็นพระนักพัฒนาด้านการสร้างวัด ท่านได้อนุญาตให้ใช้ที่ดินธรณีสงฆ์วัดมุจลินทร์ จำนวน 33 ไร่ ให้เป็นที่ก่อสร้างโรงพยาบาลคลองขลุงในปัจจุบัน และเป็นผู้ก่อสร้างโรงเรียนวิลาศวีระศึกษา (โรงเรียนบ้านกระโดนเตี้ยในปัจจุบัน) อีกทั้งยังมีการสร้างวัตถุมงคลเครื่องราง ผ้ายันต์สีแดง ตะกรุดโทนถักเชือก และที่ขึ้นชื่อคือ มีดหมอ เป็นถูกพูดถึงมากด้านคงกระพันชาตรีและแคล้วคลาดชาวบ้านสมัยก่อนเล่าว่า เมื่อก่อนมีการปล้นของโจรผู้ร้าย และนักเลงสมัยเก่าๆ จะเชื่อและบูชาวัตถุมงคลของหลวงพ่อแดงเป็นอย่างมาก สำหรับสิ่งที่พุทธศาสนิกชนจำนวนมากที่เคารพและศรัทธาทั้งในและต่างประเทศ เมื่อถึงงานประจำปีจะเดินทางมากราบสักการบูชาปิดทองทำบุญในช่วงเดือนกุมภาพันธ์ของทุกๆปี ต่อแถวกันยาวเหยียด เพราะเชื่อว่าท่านมีพุทธคุณด้านเมตตามหานิยม ค้าขาย โชคลาภ และเหรียญวัตถุมงคลที่ทางวัดได้จัดสร้างขึ้นในแต่ละปีก็จะถูกนำไปบูชาเก็บไว้เพื่อการค้าขายของพ่อค้าแม่ค้าในพื้นที่อีกด้วย.
พุทธศาสนิกชนที่ศรัทธา ต่อแถวยาวเหยียด ปิดทอง หลวงพ่อแดง วัดมุจลินทร์ จ.กำแพงเพชร เชื่อมีพุทธคุณด้านเมตตามหานิยม ค้าขาย โชคลาภ แคล้วคลาด
หลวงพ่อแดง,วัดมุจลินทร์,ปิดทอง,พุทธคุณ,แคล้วคลาด,เมตตามหานิยม,ข่าวทั่วไป